Document ID: 31998R0729

KOMISSION ASETUS (EY) N:o 729/98,
annettu 31 päivänä maaliskuuta 1998,
tiettyjen Venäjän federaatiosta peräisin olevien tekstiilituotteiden tuonnista annetun komission asetuksen (EY) N:o 2577/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1), sellaisena kuin se on viimeksi muutettuna komission asetuksella (EY) N:o 1457/97 (2), ja erityisesti sen 12 artiklan 2 kohdan yhdessä 25 artiklan 5 kohdan kanssa,
sekä katsoo, että
Euroopan yhteisön ja Venäjän federaation kirjeenvaihtona tehty sopimus tekstiilituotekaupasta parafoitiin 19 päivänä joulukuuta 1995 ja sen voimassaoloaika päättyi 31 päivänä joulukuuta 1996, ja odotettaessa uuden sopimuksen parafoimiseen tähtäävien neuvottelujen päättymistä Venäjän federaation kanssa annettiin komission asetukset (EY) N:o 2446/96 (3), (EY) N:o 562/97 (4), (EY) N:o 1025/97 (5) ja (EY) N:o 2577/97 (6) yhteisön taloudellisten etujen turvaamiseksi tulevassa tekstiilituotekaupassa kyseisen maan kanssa,
uusi yhteisön ja Venäjän federaation sopimus tekstiilituotteista parafoitiin 28 päivänä maaliskuuta 1998, ja tämän sopimuksen mukaan kaikki osapuolten väliset tekstiilituotteiden kauppaa koskevat määrälliset rajoitukset tulee poistaa 1 päivänä toukokuuta 1998 alkaen,
asetuksen (EY) N:o 2577/97 edellyttämiä toimenpiteitä sovelletaan 31 päivään maaliskuuta 1998 saakka,
tekstiili- ja vaatetusalan suhdanneherkkyyden huomioon ottaen on täten tarpeen jatkaa nykyistä tuontimenettelyä yhdellä kuukaudella 1 päivästä huhtikuuta 1998 alkaen sekä vahvistaa aikaisempiin rajoituksiin suhteutetut määrälliset tuontirajoitukset asetuksen (EY) N:o 2577/97 soveltamisalaan kuuluville tekstiilituotteille,
ehdotetut toimenpiteet ovat asetuksella (EY) N:o 517/94 perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2577/97 seuraavasti:
1. Korvataan 7 artiklassa päivämäärä 31. päivä maaliskuuta 1998 päivämäärällä 30 päivänä huhtikuuta 1998.
2. Liitteet I ja II korvataan tämän asetuksen liitteellä.
2 artikla
Tämä asetus tulee voimaan 1 päivänä huhtikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1998.

Labels: 18
3
1